
În anul 1824 la „vremea cireşelor”, în satul Vidra de Sus, 
pe valea îngustă a Arieşului, în inima munţilor Apuseni, s-a 
născut cel care avea să fie „craiul munţilor” sau, aşa cum îl 
vor numi, în anii viforoşi ai revoluţiei, buciumanele 
Apusenilor, „crăişorul nostru”, revoluţionarul înflăcărat, 
apărătorul dârz şi slujitorul devotat al naţiunii sale. Avram 
lancu, a cărui viaţă a căpătat o aureolă de legendă încă din 
timpul Revoluţiei de la 1848, a fost, cum remarca un 
biograf contemporan al său „cel dintâi om învăţat ieşit din 
opincă, ridicat dintre moti prin învăţătură, dar înțelegându- 
le profund durerile şi năzuințele, refuzând vreodată a-i 
părăsi şi dedicându-şi până la sfârşit viaţa viitorului lor”. 


Fiul lui Alexandru lancu, jude sătesc şi paznic al pădurilor 
fiscului şi al Mariei Gligor şi cel ce se considera nepot al 
marelui Horea, antemergătorul său din 1784 în lumea 
moţilor şi-a dovedit din tinereţe ataşamentul pentru ideile 
înnoitoare şi ura faţă de sistemul rânduielilor feudale, faţă 
de asuprirea naţiunii sale. „Tată! - spunea el lui Alexandru 
lancu - nu-i bună rânduiala de acum! Trebuie schimbată! 
“ Unii să moară de flămânzi, iar alţii să crape de sătui?” Tot 

el, asistând la dezbaterile Dietei de la Cluj şi constatând 

a W lipsa oricărei perspective de îmbunătăţire a situaţiei 
TEETE landăjğgmii transilvănene, a rostit cuvintele memorabile care 
aveau să-i devină un adevărat îndreptar: „Nu cu argumente 
filosofice şi umanitare vei putea convinge pe acei tirani, ci cu lancea, ca Horea!”. 


După terminarea studiilor în drept şi filosofie, Avram lancu, alături de alţi tineri jurişti români şi-a 
desăvârşit practica de avocat printre „canceliştii” Tabulei Regeşti (Curtea de Apel) din Târgu Mureş. 
Acolo a desfăşurat o intensă activitate politică, dezbătând îndelung cu colegii români şi maghiari 
problemele în faţa cărora se găsea Transilvania, îndeosebi după ce flăcările revoluţiei burgheze 
izbucniseră în Franţa şi Italia. În a doua jumătate a lunii martie 1848, perioadă de plină efervescenţă 
revoluţionară, lancu, deși a semnat memoriul revoluţionarilor întocmit de colegii săi de la Curtea de 
Apel de la Târgu Mureș, dar cerând răspicat „desfiinţarea robotelor, fără despăgubire sau moarte”. 
Refuzul recunoaşterii drepturilor naţionale ale românilor transilvăneni şi intenţia de a se trece la 
înfăptuirea unei uniuni forţate a Transilvaniei cu Ungaria au complicat raporturile „canceliştilor” români 
din Târgu Mureş cu colegii lor maghiari. 


lancu a plecat în Apuseni, fiind apoi prezent la începutul lunii aprilie la Blaj, unde a avut loc prima 
consfătuire a fruntaşilor revoluționari români. Tânărul de 24 de ani se bucura de popularitate în rândul 
compatrioţilor săi, pe care-i îndemna ca, odată cu lupta pentru înlăturarea rânduielilor feudale, să aibă 


„curajul întru apărarea cauzei naţionale”. A cutreierat neobosit Munţii Apuseni, pregătind Adunarea de 
la Blaj din 30 aprilie, la care a participat împreună cu loan Buteanu. În fruntea câtorva zeci de mii de 
moţi, s-a reîntors la Blaj, la măreaţa adunare din 2-4/14-16 mai. lancu era acum binecunoscut, se 
bucura de autoritate în rândul mulţimii şi i-a revenit sarcina de a organiza poporul în cete şi prin 
aceasta de a-i înzeci forţele. „Uitaţi-vă pe câmp, românilor, scria Alecu Russo, martor moldovean al 
evenimentului, cuvintele Iancului: „suntem mulţi ca cucuruzul brazilor, suntem mulţi şi tari...”. 


În mod firesc, lancu a fost ales membru al Comitetului Naţional Român. „Nici nu se ştie din istorie — 
remarca un biograf al său — ca un popor sau vreo oaste să fi dăruit pe povăţuitorul său cu atâta 
încredere şi cu o aşa sinceră alipire cum au dăruit muntenii pe lancu”. După Adunarea de la Blaj şi 
mai ales după ce dorinţele româneşti au fost nesocotite, Avram lancu a desfăşurat o susţinută 
activitate de pregătire politică a moţilor. El a căutat să obţină din partea autorităţilor rezolvarea 
echitabilă a problemelor care se acumulaseră de-a lungul anilor şi care fuseseră puse din nou la 
ordinea zilei de către revoluţia aflată în plină desfăşurare. Repetatele brutalităţi la adresa ţărănimii 
române şi mai ales masacrul de la Mihalţ de la începutul lunii iunie 1848 căruia îi cad victime 
numeroşi iobagi români, l-au convins pe lancu şi pe ceilalţi fruntaşi revoluționari că era necesară şi 
pregătirea militară a moţilor. Acestora, tânărul fruntaş revoluţionar le-a spus cu prilejul târgului de la 
Câmpeni: „Să vă faceţi lănci şi să vă îndreptaţi coasele!”. 


În acea perioadă, așa cum remarca un reprezentant al autorităţilor, „Avram lancu stăpâneşte deplin 
poporul din acest ţinut, care i se supune orbeşte”. La chemarea lui a avut loc „o demonstraţie 
generală în munte” şi întreaga zonă a Munţilor Apuseni a început să se transforme într-un uriaş câmp 
de luptă. Conflictele de ordin social, care au opus pe iobagii români - majoritatea populaţiei 
Transilvaniei — nobililor maghiari, ca şi încercarea conducătorilor revoluţiei maghiare de a realiza în 
mod arbitrar unirea Transilvaniei cu Ungaria au sfârşit prin a aduce cele două revoluţii, cea română şi 
cea maghiară, într-un tragic conflict, în loc să se sprijine reciproc. Într-o atmosferă de mare încordare 
politică, s-a desfăşurat la Blaj, în septembrie 1848, o nouă adunare, la care participanţii au venit 
înarmaţi, întrucât în numeroase localităţi din Transilvania revoluționarii români fuseseră atacați de 
reacţiunea feudală, care se împotrivea cererilor lor legitime. La aceasta s-a adăugat împrejurarea 
nefericită că unii fruntaşi ai revoluţiei maghiare nu au înţeles că trebuia rezolvată şi problema 
naţională, recunoscându-se drepturile românilor din Transilvania. Pentru ei „Unio Trium Nationum” 
încă le bântuia mintea și spiritul. „Pretenţiile noastre sunt sfinte. Noi suntem gata a le apăra cu orice 
preţ” declara Avram lancu zecilor de mii de oameni adunaţi pentru a-l asculta și a-l urma. 


În situaţia care se crease, el vedea în înarmarea şi lupta mulțimilor calea cea mai sigură pentru 
obţinerea recunoaşterii drepturilor naţiunii sale. Adunarea românilor transilvăneni a respins uniunea 
Transilvaniei cu Ungaria și s-a pronunţat pentru înfiinţarea unei gărzi naţionale româneşti şi pentru 
convocarea unei diete pe baza reprezentării proporţionale a naționalităților. În luna octombrie s-a 
trecut la organizarea armată a legiunilor româneşti pentru apărarea revendicărilor revoluţionare ale 
naţiunii. Lui Avram lancu i-a revenit comanda Legiunii Auraria Gemina, cu centrul la Câmpeni, dar în 
fapt, autoritatea sa militară s-a întins, în scurt timp, asupra întregii armate populare româneşti. În 
concepţia organizatorilor săi, această oaste de ţărani avea menirea de a contribui ca Transilvania să 
devină şi pe plan politico-administrativ ceea ce era în majoritatea ei pe plan etnic: o ţară românească. 
Ostașii lancului au fost slab înarmaţi - cu lănci, furci, coase şi doar în mică măsură cu arme de foc şi 
cu tunuri de cireş, ceea ce nu i-a împiedicat însă să se afirme pe câmpul de luptă ca o forţă de care 
trebuia să se ţină seama. În paralel cu desfăşurarea acţiunilor militare, avea loc în regiunile controlate 
de legiunile româneşti constituirea administraţiei româneşti pe baze democratice. Respectându-se 
proporţia naţională în alegerea dregătorilor prefecturilor din comitatele Zarand, Hunedoara, Alba 
Inferioară, Cetatea de Baltă, Făgăraş, a fost creată o nouă administraţie. Cu ajutorul ei au început să 
fie puse în aplicare principalele obiective ale revoluţiei româneşti, pe care miile de moti erau hotărâți 


să le apere cu arma în mână. În fruntea oștenilor săi, Avram lancu a transformat Munţii Apuseni într-o 
puternică cetate, ducând o luptă de rezistenţă naţională şi afirmând astfel drepturile legitime ale 
poporului său. 


Departe de a fi un duşman al altor popoare, lancu nu a urmărit alte scopuri în afara apărării 
programului revoluţionar exprimat limpede în adunările de la Blaj. „... Dorim ca fiii aceleiaşi mame să 
avem acelaşi amic şi inamic cu maghiarii” - spusese el în iunie 1849 în scrisoarea adresată 
deputatului român loan Gozman - Este evident că o satisfacere a justificatelor revendicări româneşti 
ar fi pus capăt luptelor tragice, dar, în pofida vederilor înaintate ale unor conducători revoluționari 
maghiari, printre care Tancsics Mihaly ori Teleki Laszlo, acest scop a fost atins cu mare întârziere — în 
momentul când deznodământul tragic al revoluţiei nu mai putea fi evitat. Avram lancu era conştient că 
vinovatii principali pentru situaţia creată erau „aristocrații conservatori care nu voiesc libertatea 
practicată între naţiunile transilvane”. Avram lancu caracteriza aceeaşi nobilime drept „vermele care 
roade şi rădăcina, şi sapă temelia viitorului propriului lor popor”. 


Timp de peste o jumătate de an, sub conducerea lui Avram lancu, Munţii Apuseni au devenit 
inexpugnabili, ostaşii ţărani rezistând şi respingând înverşunatele atacuri lansate împotriva lor. 
Nicolae Bălcescu, în impresiile sale din timpul vizitei la Avram lancu, în cetatea Munţilor Apuseni 
scria: „În acea vreme, când inima îmi era zdrobită, căci în toate părțile vedeam naționalitatea română 
călcată şi strivită de duşmanii străini fusei fericit a găsi acolo, pe acele piscuri uriaşe, pe deasupra 
norilor, o naţionalitate şi o vieaţă românească, înfocată şi puternică”. 


Principala semnificaţie a rezistenţei din Munţii Apuseni constă în faptul că lupta desfăşurată sub 
îndrumarea lui lancu a devenit simbolul rezistenţei unui întreg popor, lancu însuşi înțelegând că el nu 
reprezenta numai pe românii transilvăneni, ci întreaga naţiune română. De aceea, în ianuarie 1849 a 
avut loc la Zlatna o consfătuire pentru a se dezbate „soarta naţiunii române” la care au luat parte 
exilaţii revoluționari din Ţara Românească, moldoveanul lonescu de la Brad şi, desigur, comandanții 
oastei moţeşti. Contactele pe care Avram lancu le-a avut cu tinerii revoluționari munteni, dintre care 
unii au luptat alături de el ca tribuni, lungile sale convorbiri din vara anului 1849 cu Nicolae Bălcescu, 
l-au făcut să înţeleagă mai bine larga perspectivă naţională în care se încadra rezistenţa românilor 
din Munţii Apuseni, precum şi necesitatea de a găsi modalităţi de armonizare a intereselor revoluţiei 
române cu cele ale revoluţiei maghiare şi de a acţiona cu forţe unite împotriva reacţiunii. 


În ceea ce-l privea pe Avram lancu, el fusese partizanul luptei comune cu poporul maghiar pentru 
libertate, dar neînţelegerea problemei naţionale de către guvernul revoluţionar maghiar a împiedicat 
această luptă comună. „Libertate, egalitate, frăţietate” — definea el ţelurile celor pe care-i conducea. 
„Principiile acestea sunt deviza noastră, tezaurul cel mai scump şi obiectul cel mai sfânt.” El 
considera — şi a scris aceasta la sfârşitul lunii iunie locotenent colonelului Simanffy şi deputatului 
român Gozman -— că tragica înfruntare ce avea loc între cele două revoluţii era nefirească şi totodată 
inutilă: „între noi şi voi - arăta el - armele niciodată nu pot hotărî”. Dându-şi seama că „un element 
gigantic” - intervenţia armatelor contrarevoluţionare habsburgice şi ţariste — ameninţa existenţa 
ambelor revoluţii, el era sigur, totodată, că „maghiarul de existenţă şi viitor nu poate vorbi fără român, 
nici românul fără maghiar”. „Noi suntem oamenii libertăţii — definea el lui Gozman poziţia sa. Pentru 
asta ne-am revoltat, pentru asta ne-am vărsat şi suntem hotărâți a ne vărsa sângele”. Luptând 
„pentru libertatea noastră cea asuprită” arătând limpede că „răscularea... nu s-a întâmplat prin 
amăgirea Austriei”, ci având drept pricină „nerecunoaşterea naţionalităţii politice, tiraniile şi barbariile 
conservatorilor şi aristocraților”, lancu era gata a opri luptele, oferind „fraţilor maghiari” prietenia, 
cerându-le însă „se se garanteze naționalitatea, pe temeiul dreptului egal”. 


Asumându-şi misiunea istorică şi revoluţionară de a împăca cele două tabere, Nicolae Bălcescu a 
purtat îndelungi şi stăruitoare negocieri cu conducătorii revoluţiei maghiare. Când Bălceascu şi Bolliac 
au ajuns la sfârşitul acestor negocieri şi au încheiat „Proiectul de pacificare” era, din nefericire, prea 
târziu, armatele imperiilor absolutiste fiind pe punctul de a înăbuşi lupta revoluţionară. Dar chiar şi în 
aceste împrejurări grele, lancu şi-a dovedit dorinţa sa de conlucrare, ordonând unităţilor sale să 
înceteze orice luptă împotriva armatei revoluţionare maghiare şi dând acesteia posibilitatea să-şi 
concentreze eforturile în vederea luptei împotriva trupelor intervenţioniste. Peste veac răsună 
îndemnul „Craiului munţilor” din iunie 1849: „Firea ne-au aşezat în una patrie, ca împreună să 
asudăm cultivând-o şi împreună să gustăm şi să-i sugem dulceaţa fructelor ei”. 


Avram lancu a privit cu evidentă rezervă victoria armatelor intervenţioniste. În anii imediat următori 
revoluţiei, el a luat parte la acţiunea revendicativă a fruntaşilor români transilvăneni, desfăşurând în 
acelaşi timp o bogată activitate pentru apărarea populaţiei Munţilor Apuseni împotriva numeroaselor 
abuzuri din partea autorităţilor imperiale. În Transilvania şi la Viena, el s-a considerat şi pe mai 
departe reprezentantul celor mulţi, a apărat dreptul moţilor, al „adânc jignitul popor al munţilor”. Nu a 
primit onorurile ce i se cuveneau, cerând ca „mai întâi să se decoreze națiunea cu împlinirea 
promisiunilor” şi chiar a avut curajul de a refuza să-l întâlnească pe împărat când acesta a vizitat 
Apusenii în vara anului 1852. El a şi fost arestat, pentru scurt timp, de către autorităţile habsburgice, 
„prietenul făţarnic” care profitase de izbânzile sale. 


Colindând satele Munţilor Apuseni, dezamăgit şi zdruncinat, lancu se caracteriza acum cu durere: „Eu 
nu-s lancu. Eu sunt umbra lui lancu. lancu e mort”. Dar omul acesta deosebit, care îşi concentrase 
durerea şi suferinţele în cântecul fluierului său, pe care poporul îl asculta „cu o jale adâncă 
amestecată cu pietate”, dând impresia, cum îl vedea în 1865 Aron Densușianu, că „sunt figurile din 
cetatea împietrită din poveste” — deşi acum cu minţile zdruncinate, nu şi-a pierdut niciodată imaginea 
dimensiunilor personalităţii sale. În 1871, doar cu un an înaintea morţii, el semna încă plin de 
demnitate „avocat şi general şi prefect al Legiunii Auraria Gemina”. 


Dar sfârşitul său se apropia. La 10 septembrie 1872, inima lui lancu a încetat să bată. Trei zile mai 
târziu, poporul l-a condus pe ultimul drum, el fiind îngropat sub stejarul lui Horea, la Ţebea, cei doi 
eroi găsindu-se astfel reuniți simbolic peste veac. „Îl plânge Ardealul, scumpa sa patrie şi poporul 
român, pentru al cărui nume, libertate şi existenţă a purtat spada română şi a băgat frica şi respect în 
oasele boierilor”. „Națiunea întreagă de la mare până la munţi este în doliu” scria în acele zile ziarul 
„Federaţiunea”. „Eroul nepătat din 1848”, cum îl numea la moartea sa losif Vulcan, păstrat şi astăzi în 
inima şi în amintirea naţiunii, îşi are numele înscris în Cartea de aur a naţiunii române. 


Avram lancu, cunoscut și sub numele de „craiul munţilor” sau „crăișorul nostru”, a fost un revoluţionar 
pasionat și lider al luptei pentru drepturile naţionale și sociale ale românilor din Transilvania în timpul 
Revoluţiei de la 1848. Născut în 1824 în satul Vidra de Sus din munţii Apuseni, lancu provenea dintr- 
o familie de moţi și a fost influenţat de ideile înnoitoare ale vremii și de dorinţa de a lupta împotriva 
asupririi naţionale și sociale. 


După absolvirea studiilor în drept și filosofie, lancu și-a desfășurat activitatea ca avocat și s-a implicat 
intens în viața politică a Transilvaniei. El a fost unul dintre liderii revoluţiei românești din 1848, 
participând la adunările de la Blaj și la organizarea armatei locale pentru apărarea drepturilor 
naționale și sociale. Sub conducerea sa, Munţii Apuseni au devenit un simbol al rezistenţei împotriva 
autorităţilor opresive. 


lancu a încercat să promoveze o colaborare între români și maghiari pentru lupta comună pentru 
libertate și dreptate, dar conflictele dintre cele două naţionalităţi și intervenţia armatelor străine au 
împiedicat realizarea acestei alianţe. Cu toate acestea, lancu a rămas un apărător dedicat al cauzei 
naționale și sociale, refuzând să renunţe la luptă chiar și în faţa obstacolelor imense. 


După înfrângerea revoluţiei, lancu a continuat să lupte pentru drepturile românilor din Transilvania și 
să se opună autorităţilor habsburgice. El a fost arestat și persecutat, dar nu și-a pierdut demnitatea și 
hotărârea de a-și apăra poporul și principiile în care credea. 


Avram lancu a murit în 1872, fiind plâns și omagiat de întreaga naţiune română pentru sacrificiul său 
și pentru devotamentul său față de libertate și dreptate. Numele său rămâne înscris în istoria și în 
inima poporului român, ca unul dintre cei mai mari eroi și lideri ai luptei pentru independenţă și 
dreptate socială. 

